kardosdrur/scandi-wiki huggingface dataset:
Ultramontanisme

Ultramontanismen (af latin ultra montes, hinsides bjergene) er navnet på den retning, som satte sit præg på den romersk-katolske kirke under 1800-tallet og det begyndende 1900-tal.

Efter Napoleonskrigene genvandt paven magten i Kirkestaten og pavedømmet gik en ny blomstringstid i møde. Vatikanet efterstræbte fuld kontrol over det romersk-katolske hierarki overalt i Europa og i den øvrige verden. Man opretholdt den middelalderlige lære om de to sværd, hvorved forstås læren om, at paven er øverste herre både i åndelige og i timelige sager, således at også fyrsterne står under ham.

Ultramontanismen vil ikke alene bekæmpe alt ikke-katolsk, men også enhver bestræbelse inden for katolicismen på at skaffe de enkelte landskirker en vis selvstændighed. Gammelkatolicismen, gallikanismen, febronianismen, modernismen osv. var derfor ildesete af ultramontanisterne.

Bestræbelserne gik derimod ud på at hævde pavens magt, og som den ypperste frugt af denne bestræbelse står ufejlbarhedsdogmet fra 1870—71. Navnlig jesuitterne var
tilhængere af ultramontanismen, men den havde også politisk betydning, bl.a. var det tyske
Centrumsparti påvirket i ultramontan retning.

I og med det andet Vatikankoncil mistede ultramontanismen sin betydning som bærende ideologi inden for romerkirken.

 Artiklen i Salmonsen af Alfred Th. Jørgensen

Kristen teologi
Kirkehistorie
Peter Steele

Peter Steele (født Petrus T. Ratajczyk) (4. januar 1962 i Brooklyn, New York – 14. april 2010) var en amerikaner (med en russisk/polsk far og islandsk mor), som var forsanger, bassist, og komponist for gothic metal-bandet Type O Negative.

Peter Steele var med til at danne bandet, Type O Negative, sammen med Josh Silver, klinisten. Steele foreslog et doom/gothic-metal band, og resten af bandet var klar. I starten, var de meget ukendte, da der var så mange bands i den tid: 80'erne. Det var derfor, at bandet besluttede at danne en ny genre. Nu er de også blevet et af verdens mest succesfulde metal-band, indenfor deres genre. Da et album udkom, hvor de spillede elementer fra The Beatles, blev det dystre doom-image trukket ned. Det fortrød Peter Steele at han havde gjort. Men da hans sange i albummet, Life Is Killing Me, begyndte folk igen at se dem som dybsindige, da alle numrene var små kapitler af en lang historie om depression og operationer. Peter Steele fik dog meget opmærksomhed, da han optrådte nøgen i dame-bladet, Playgirl, som man kan allerede kan se i Google-søgningen af hans navn.

Han var meget kendt i 1990'erne og et af rock-historiens største figurer, da han var 1,98 meter , sort langt hår og vrede blik.

Liv før karrieren 
Han startede med at spille bas som 14-årig. Han arbejdede som 19-årig som mekaniker indtil hardcorebandet Carnivore tog form. De udgav et par plader og tourede dem, men gik senere i opløsning (for senere at blive kortvarigt gendannet). Snart fandt han sig sammen med Josh Silver og senere resten af bandet hvorefter Type O negative tog form. Han fik dog sin store opmærksomhed, da han optrådte nøgen i bladet "Playgirl".

Han døde 14. april 2010 af en udposning på hovedpulsåren.

Eksterne henvisninger 
 

Sangere fra USA
Personer fra New York
Georg Lumbye

Georg August Lumbye (26. august 1843 i København – 29. oktober 1922 på Oringe ved Vordingborg) var en dansk komponist og orkesterleder. Han var søn af H.C. Lumbye og bror til Carl Christian Lumbye. Også hans søn Theodor (Tippe) Lumbye, var musiker og komponist.

Georg Lumbye blev oplært som violinist og citarspiller, og fra 1863 var han medlem af faderens orkester i Tivoli. I 1867-1869 videreuddannede han sig i Paris med komponisten Francois Bazin som lærer i musikteori. Blandt medstudenterne var komponisten og kapelmesteren Johan Svendsen. Fra 1870-1880 var han om vinteren orkesterleder i Blanchs Kafé i Stockholm og havde ind imellem sit eget orkester, der turnerede i Danmark. I 1880'erne spillede han forskellige steder i København. Fra 1891-1897 var han dirigent for Tivolis Koncertsals orkester medens broren Carl Lumbye var dirigent for Tivolis harmoniorkester. Derefter ledede han orkesteret på restaurant Wivel til 1908, hvor han trak sig tilbage fra musiklivet på grund af tiltagende problemer knyttet til en maniodepressiv psykose. Ved sin død opholdt han sig på det psykiatriske hospital Oringe ved Vordingborg.

Hans musik ligger i forlængelse af faderens og omfatter en del dansemusik, teatermusik, enkelte sange samt diverse lejlighedsmusik.

Værkliste (ikke komplet) 
 2 strygekvartetter
 Kroningsmarch til kejserinden og kejseren af Rusland
 Hexefløjten (operette)
 Lam og Løvinde (vaudeville)
 Millioner på Kvisten (vaudeville)
 Københavenerpotpourri (1888)
 Bøn (tekst: Chr. K. G. Molbech – 1914)
 Kätchen – tyrolermazurka (klaver eller orkester – 1915)
 Johanne Valtz
 Emmy Valtz
 Frederikke Polka
 Hastrubal Marsch
 Hansine Polkamazurka
 Julie Galop
 Margrete Valz
 Eine kleine Sonate
 Ved H. C. Lumbyes Buste (orkester – 1874)

Se også 
 Georg Høeberg (komponist og dirigent)
 Albert Høeberg (operasanger)
 Adolph von der Recke (forfatter)
 Mogens Lorentzen (forfatter)
 Julie Hansen født Lumbye (skuespiller)
 Frederik Madsen (skuespiller)

Kilder m.m. 
 Dansk biografisk Leksikon 1. og 3. udgave
 Det Kongelige Bibliotek

Eksterne henvisninger 
 

Komponister fra Danmark
Dirigenter fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer med tilknytning til Tivoli
Elis (band)

Elis er et gothic metal band fra Liechtenstein, grundlagt af Sabine Dünser og Pete Streit i 2003 efter opløsningen af Erben der Schöpfung i år 2002.

Diskografi

Som Erben Der Schöpfung 

Metalgrupper
Musikgrupper fra 2003
Liechtenstein
Cadaveria (band)

Cadaveria er et ekstremmetal band fra Italien. Det blev grundlagt i 2001 af sangerinden Cadaveria efter at hun havde forladt Opera IX.

Referencer 

Metalgrupper fra Italien
Musikgrupper fra 2001
Scipione de' Ricci

Scipione de' Ricci (9. januar 1741 i Firenze – 27. januar 1810 i Rignano) var en romersk-katolsk biskop og reformator.

Han blev 1780 Biskop i Pistoja og Prato i Storhertugdømmet Toscana og søgte i denne Stilling med Storhertug Leopolds Hjælp at reformere Præsteskabet og de kirkelige Forhold, som stod meget lavt. Opr. var hans Reform nærmest sædelig, senere blev den ogsaa dogmatisk. Storhertugen ønskede n. Reformer, men af de toskanske Biskopper var kun 3 villige til at drøfte dem, deriblandt R., som 1786 samlede sine Præster til en stor Synode i Pistoja. Synoden vedtog Reformer paa Rodsvæsenets, Munkevæsenets og Gudstjenestens Omraade og hævdede stærkt Skriftens Bet., men Bestemmelserne fandt ikke Bifald andre Steder, navnlig ikke i Rom, og Folket blev ophidset mod R., saaledes at Storhertugens Soldater maatte skride ind.

1794 fordømte Paven ved Bullen auctorem fidei endog 85 Sætninger af Pistoja-Synodens Beslutninger. Allerede 1791 havde R. søgt om sin Afsked og — trods Leopolds Ønske — faaet den, og han levede Resten af sit Liv som Privatmand, ivrig sysselsat med at skrive. 1799 var der paa ny Pøbeluroligheder, og R. blev kastet i Fængsel for en kort Stund af Folkemængden. 1805 nødte Paven ham, til at undertegne Fordømmelsesbullen af 1794. R. skildres som en sædelig og from Mand med en varm Begejstring for sin Kirkes Sag, men hans Reformforsøg blev uden Resultat.

Biskopper fra Italien
Leaves' Eyes

Leaves' Eyes er et tysk-norsk symfonisk metal-band fra Stavanger, Norge og Ludwigsburg, Tyskland. De blev dannet i 2003 af Liv Kristine, den tidligere forsanger i Theatre of Tragedy og hel bandet fra Atrocity. Til dato har bandet udgivet seks studiealbum, en single, seks EP'er , et live-album og en DVD.

Diskografi

Studiealbums

Livealbums

EPs

Musikvideoer

Referencer

Eksterne henvisninger 

 

Metalgrupper fra Tyskland
Metalgrupper fra Norge
Folkemetalgrupper
Musikgrupper fra 2003
Xandria

Xandria er et tysk symfonisk metal-band, grundlagt af Marco Heubaum i 1997. Bandets musik kombinerer elementer af symfonisk metal med lyse elektroniske elementer og rock.

Eksterne henvisninger 

Metalgrupper fra Tyskland
Musikgrupper fra 1997
The Old Dead Tree

The Old Dead Tree var et gothic doom metal band fra Paris, Frankrig. Bandet blev grundlagt i 1997 og opløst i 2009.

Metalgrupper fra Frankrig
Musikgrupper fra 1997
Cristina Scabbia

Cristina Adriana Chiara Scabbia (italiensk udtale: [kɾisˈtiːna adɾiˈaːna kiˈaːɾa ˈskabːja]; født 6. juni 1972) er en italiensk sangerinde, bedst kendt som en af de to vokalister i det italienske gothic metal-band Lacuna Coil.

Eksterne henvisninger 

 

Sangere fra Italien
Personer fra Milano
Blue Öyster Cult

Blue Öyster Cult er et amerikansk rockband grundlagt i New York i 1967. Gruppen er speciel kendte for sange som "(Don't Fear) The Reaper", "Astronomy", "Godzilla", "Burnin' for You" og "Cities on Flame with Rock and Roll." De har solgt over 14 millioner albums i hele verden, hvoraf 7 millioner var i USA alene.

Tidligere medlemmer

Vokal 
 Les Braunstein (1967–1969)

Bas 
 Andrew Winters (1967–1970)
 Joe Bouchard (1970–1986)
 Jon Rogers (1987–1995; nogle shows i 2007 & 2008)
 Greg Smith (1995)
 Danny Miranda (1995–2004; nogle shows i 2007, 2008 & 2009)

Trommer 
 Albert Bouchard (1967–1981, 1985 – California tour)
 Rick Downey (1981–1984)
 Thommy Price (1985)
 Jimmy Wilcox (1985–1987)
 Ron Riddle (1987–1991)
 Chuck Burgi (1991–1992, 1992–1995, 1996–1997)
 John Miceli (1992, 1995, få shows i 2008)
 John O'Reilly (1995–1996)
 Bobby Rondinelli (1991, få shows i 2008)
 Lou Robey (1992-2003)

Keyboards 
 Allen Lanier (1967–1985, 1987–2006)
 Tommy Zvoncheck (1985–1987; få shows i 2008 & 2009)

Guitar 
 Allen Lanier (1967–1985, 1987–2006)
 Al Pitrelli (1999)

Diskografi 
 Blue Öyster Cult (1972)
 Tyranny and Mutation (1973)
 Secret Treaties (1974)
 Agents of Fortune (1976)
 Spectres (1977)
 Mirrors (1979)
 Cultösaurus Erectus (1980)
 Fire of Unknown Origin (1981)
 The Revölution by Night (1983)
 Club Ninja (1985)
 Imaginos (1988)
 Cult Classic (1994)
 Heaven Forbid (1998)
 Curse of the Hidden Mirror (2001)
 The Symbol Remains (2020)

Eksterne henvisninger 

Rockgrupper fra USA
Musikgrupper fra 1967
Ufejlbarhedsdogmet

Ufejlbarhedsdogmet er en dogme om pavens udtalelser i lærespørgsmål, der vedtogs af det første Vatikanerkoncil.

Dogmer
Romerskkatolske kirke
Gavin Baddeley

Gavin Baddeley (født 28. december 1966) er en britisk ærkebiskop i Satans kirke, og en journalist som har arbejdet for The Observer og Metal Hammer.

Referencer 

Journalister fra Storbritannien
Kika og Bob

Kika og Bob (Kika en Bob) er en belgisk tegnefilmserie om pigen Kika og brandmanden Bob. Historien begynder i Waterloo i Belgien, hvor Kikas kat Tiger kravler op på et kirkespir. Da Kika og Bob prøver at redde Tiger, bliver de fanget af vinden og ført langt væk. Seriens 2. sæson begynder med at Tiger jager en due, som i forskrækkelse flyver sin vej. Duens ejer tager Tiger til fange, og som bod forlanger hun at Kika og Bob fanger duen og kommer tilbage med den. De 2 sæsoner og 52 afsnit fører dem rundt i verden, hvor de oplever mangt og meget.

Serien sendes dagligt af NPS og Ketnet og på dansk af DR Ramasjang og DR Ultra. Den er lavet af Vincent Bal og Colette Bothof i samarbejde med Bruno Felix og Femke Wolting. Episoderne blev vist første gang i marts og februar 2008.

Stemmer 
Hollandske stemmer
 Georgina Verbaan – Kika
 Jack Wouterse – Bob
 Joris Lutz – fortælleren
 Vincent Bal – Tiger
 Huub Dikstaal – andre stemmer
 Hetty Heyting – andre stemmer

Flamske stemmer 
 Tine Van den Wijngaert – Kika
 Vic De Wachter – Bob
 Koen Van Impe – fortælleren
 Vincent Bal – Tiger
 An Lovink – andre stemmer
 Dimitri Leue – andre stemmer
 Eva Vermeire – andre stemmer
 Pieter Embrechts – andre stemmer

Danske stemmer
 Max Hansen – Bob
 Marie Søderberg – Kika
 Lars le Dous – Stemme (fortælleren)

Besøgte lande 
I løbet af seriens 52 episoder besøger Kika og Bob de følgende 25 lande:

Link 
 

Tegnefilm
Tv-serier fra Belgien
Ordforråd

Et ordforråd kan være den samlede mængde ord som findes i et sprog eller den mængde ord som en enkelt person behersker. Det aktive ordforråd er den mængde ord som en person anvender, medens det passive ordforråd er den mængde ord som en person kender og forstår.

Undersøgelser viser at mange voksne har et ordforråd på 50.000-70.000 ord, og at et barn i 1. klasse har et ordforråd på 5.000-10.000 ord.
En tysk undersøgelse fandt at børn i første klasse i gennemsnit havde et ordforråd på 5.900 ord og voksne et ordforråd på 73.000 ord.
Wordbank-projektet rapporterer resultater fra undersøgelser af børns ordforråd i forskellige aldre og forskellige lande.

Ordbøger kan give en fornemmelse for antallet af ord i et sprog.
Den Danske Begrebsordbog indeholder omkring 192.000 danske ord og udtryk.
Anden udgave af den dansk-franske ordbog af Blinkenberg har cirka 210.000 ord.
Den digitale udgave af Retskrivningsordbogen fra 2019 har 65.601 opslagsord og 413.596 former.
Stavekontroldens ordlistefil har 150.247 ord, — de fleste opslagsord, dog også nogle former og efterled.
Wikidata indeholder over 2,9 millioner ordformer for det estiske sprog og over 1,2 millioner ordformer for baskisk.

Reference 

Sprog
Horsa

Horsa (død cirka 488) var en jysk hærfører, som ifølge myten sammen med sin bror Hengist anførte den germanske indvandring til de britiske øer i 400-tallet. Navnet betyder hest på angelsaksisk, oldengelsk.

Ifølge myten var han en jysk hærfører, som sammen med Hengist kæmpede mod keltiske stammer og vandt et område i det sydøstlige England. Han faldt i kamp i Kent. Havnen, hvorfra jyderne og anglerne satte over til Britannien skulle have været Venningsted på den nuværende ø Sild. Herom minder endnu gaden Horsatal (Horsadalen) i Venningsted. 

Krigertvillinger er et vanligt mytologisk træk. Den første historiske kilde om Hengest og Horsa er Beda den ærværdige, som levede to århundreder senere.

Angelsaksere
Jylland

Militærfolk fra Danmark

en:Horsa
Hengist

Hengist eller Hengest (død cirka 488) var en jysk hærfører, som ifølge myten sammen med sin bror Horsa skulle have anført den germanske indvandring til de britiske øer i 400-tallet. Navnet betyder hingst på angelsaksisk eller oldengelsk. 

Ifølge myten var han en jysk hærfører, som sammen med Horsa kæmpede mod keltiske stammer og vandt et område i det sydøstlige England omkring Kent. Havnen, hvorfra jyderne og anglerne satte over til Britannien skulle have været Venningsted på den nuværende ø Sild. Den Angelsaksiske Krønike daterer hans død til 488, men det er ikke oplyst, hvordan han døde. 

Ideen om krigertvillinger er et vanligt mytologisk træk. Den første historiske kilde som fortæller om Hengest og Horsa er Beda den ærværdige, som levede to århundreder senere. Ifølge Beda var de sønner af en jysk høvding med navn Withgils. Brødrene indgik ifølge Beda en aftale med den romansk-keltiske hærfører Vortigern. De skulle hjælpe briterne i kamp mod pikterne og kelterne. Beovulfkvadet omtaler Hengist som halv-daner.

Angelsaksere
Personer fra middelalderen
Tjek fødsels- og dødsår
Personer fra Jylland

en:Hengist and Horsa
eo:Hengist kaj Horsa
fr:Hengist et Horsa
fy:Hengist en Horsa
hr:Hengest i Horsa
pt:Hengist e Horsa
sh:Hengist i Horsa
simple:Hengest and Horsa
Fodboldskolen (Nicaragua)

Fodboldskolen i Nicaragua er et privat dansk humanitært projekt, påbegyndt 2007, der sigter mod at give forældreløse børn i landet et spændende liv med udfordring i det daglige.

Formålet er er at udvælge 15 forældreløse børn i alderen fra fire til fem år fra børnehjem i Nicaragua hvert år og hjælpe dem til et hjem på skolen de næste 11 år samt give dem en bedre hverdag og uddannelse.

Undervisning og uddannelse
På basis af en spanskskole, som er en betalingsskole, vil en delvis finansiering finde sted, således de optagne børn vil kunne få den planlagte  undervisning og uddannelse, som omfatte traditionelle skolefag samt som skolens navn angiver, instruktion og træning i fodboldspillet.

Skolens fremtid
Skolens fremtid er truet nu hvor dette skrives anno 2013. For nuværende, anno  2010, er projektet og arbejdet med skolen, af økonomiske årsager, sat på vågeblus

Projektet vil først blive genoplivet når initiativtagerne har samlet tilstrækkelig kapital til etablering af undervisningslokaler, fodboldbaner med mere samt er sikret en fast sikker indkomst.

Eksterne henvisninger
Fodboldskolen i Nicaraguas hjemmeside 
Fodboldskolen i Nicaragua på Facebook
Spanskskolen 

Organisationer fra Danmark
Nicaragua
ViOmIs

VIOMIS (Viden om Islam), er et netværks-initiativ i København, som oprettede en hjemmeside den 8. oktober 2009.

Formålet med netværket er samling af unge mennesker i byområderne for at skabe et socialt fællesskab med et etisk velfunderede værdigrundlag.

Målgruppen er hovedsageligt, at arbejde med unge muslimer for at forhindre kriminalitet og for at styrke de unges samfundsopfattelse.

Ekstern henvisning
VIOMIS's hjemmeside 

Samfund
Julie Heins

Hansine Julie Heins (27. september 1822 i Odense – 17. april 1902 i København), født Nielsen, var skolebestyrerinde og læsepædagog og huskes især for abc'en Hanebogen, der blev brugt gennem generationer.

Julie Nielsen voksede op hos sin moster og onkel i Næstved, og i 1841 blev hun gift med tandlæge Fredrik Heins i Næstved, og de fik to børn sammen og flyttede til Odense, hvor han forlod hende i 1848, så hun stod alene med de to børn. Med svigerindens hjælp kom Julie Heins til København og blev uddannet hos Nathalie Zahle, så hun i 1855 kunne åbne Julie Heins Skole i Odense, i første omgang kun for piger og senere også for drenge. I 1878 påbegyndte Julie Heins at uddanne almuelærerinder med dimission første gang i 1880. I 1883 solgte hun sin skole og privatlærerindekurset til Niels Thomsen, der dernæst kaldte lærerindekurset Odense Kvindeseminarium. Det blev i 1895 sammenlagt med mandsseminariet Odense Seminarium, som Carl Jensen Busk og Vilhelm Yderik havde grundlagt i 1891, og fællesseminariet Odense Seminarium fik Niels Thomsen som sin første leder i det første tiår.

Henvisninger 
 Odense Seminarium 1895-1995. Jubilæumsskrift. Odense 1995. 
 Dansk Kvindebiografisk Leksikon

Skolefolk fra Danmark
Danskere i 1800-tallet
Personer fra Odense
Personer i Dansk Kvindebiografisk Leksikon
Eske Brun

Eske Brun (født 25. maj 1904 i Aalborg, død 11. oktober 1987) var en dansk embedsmand i Grønlandsadministrationen i perioden fra 1932 til 1964.

Baggrund og uddannelse 
Han var søn af stiftamtmand Charles Brun, blev student fra Ordrup Gymnasium 1922 og tog juridisk embedseksamen fra Københavns Universitet i 1929.

Grønland 
I 1932, i en alder af 28, blev han ansat som vikar for landsfogeden i Nordgrønland. I 1939 blev han fastansat som landsfoged. Da 2. verdenskrig begyndte, overtog Eske Brun og hans kollega Aksel Svane det administrative ansvar for Grønland, som følge af besættelsen Nazi-Tysklands besættelse af Danmark. Landsfogederne havde ifølge Grønlands styrelseslov af 1925 hjemmel til at administrere Grønland uafhængigt af Danmark i en nødsituation. 

De fik organiseret forsyningsliner fra USA og Canada, via den danske ambassadør i Washington, Henrik Kauffmann. Fra 1941 og frem til krigens afslutning opholdte Aksel Svane sig i USA, for at organiserer forsyningerne og Eske Brun overtog også det administrative ansvar som landsfoged i Sydgrønland. Administrationen blev centraliseret i Nuuk.

Efter krigen vendte han tilbage til Danmark. I 1947 blev Eske Brun udnævnt til vicedirektør i Grønlands Styrelse. Brun var en drivende kraft i moderniseringen af det grønlandske samfund efter 2. Verdenskrig. I januar 1949 efterfulgte han Knud Oldendow som direktør i Grønlands styrelsen. Året efter blev Grønlands Styrelse omformet til departement under Statsministeriet og Brun blev udnævnt til departementschef.

Litteratur

Eksterne henvisninger 
 
 Jens Heinrich: Eske Brun og det moderne Grønlands tilblivelse 1932–64; Grønlands Universitet 2010

Departementschefer
Jurister fra Danmark
Personer fra Aalborg
Direktører for danske styrelser
Kommandører af 1. grad af Dannebrog
Danskere i 1900-tallet
Personer i Kraks Blå Bog (afdøde)
Personer i Dansk Biografisk Leksikon
Eske
Studenter fra Ordrup Gymnasium
Allehelgensflod

Allehelgensflod kan henvise til flere stormfloder, som fandt sted ved Allehelgen:

Nordsøen
 Allehelgensflod 1170
 Allehelgensflod 1436
 Allehelgensflod 1510
 Allehelgensflod 1530
 Allehelgensflod 1532
 Allehelgensflod 1570
 Allehelgensflod 1582
 Allehelgensflod 2006

Østersøen
 Allehelgensflod 1304
The Wendell Baker Story

The Wendell Baker Story er en amerikansk komediefilm fra 2005 instrueret af Luke Wilson og Andrew Wilson. Wilsonbrødrene spillefilmsdebuterer med filmen. Den fik premiere på South by Southwest Film Festival i Austin, Texas i USA i marts i 2005. I hovedrollerne ses Owen Wilson, Luke Wilson, Eva Mendes og Eddie Griffin.

Handling
Wendell Baker (Luke Wilson) er en håbløs lykkejæger, der efter længere tid i fængsel har mistet kontakten med kæresten Doreen (Eva Mendes), hans bedste ven Reyes (Jacob Vargas) og hans hund, Junior. Som en evig optimist, bruger Wendell tiden bag murene klogt og beslutter sig for at ændre sit liv. Efter løsladelse får han et job hos Shady Groves pensionisthotel hvor han bliver venner med beboerne Boyd og Nasher. Hans nye venner anbefaler ham at prøve at vinde sin kæreste tilbage samtidig med, at han hjælper dem med at bekæmpe hotellets onde sygeplejer, Neil King (Owen Wilson) og hans højre hånd, McTeague (Eddie Griffin).

Medvirkende
 Luke Wilson – Wendell Baker
 Eva Mendes – Doreen
 Owen Wilson – Neil King
 Eddie Griffin – McTeague
 Kris Kristofferson – L.R. Nasher
 Harry Dean Stanton – Skip Summers
 Seymour Cassel – Boyd Fullbright
 Will Ferrell – Dave
 Jacob Vargas – Reyes Morales

Eksterne henvisninger
 

Amerikanske film fra 2005
Komediefilm fra USA
Stephen Paddon

Stephen Paddon er målmandstræner i den danske Superliga-klub Randers FC.

Han blev ansat i Randers FC i januar 2005

Fodboldtrænere fra Randers FC
Elias Sehlstedt

Elias Sehlstedt (8. december 1808 – 22. juni 1874) var en svensk digter. 

Sehlstedt blev student i Upsala 1829 og studerede en tid lang jura, men måtte gå over i praktisk virksomhed og steg 1852 til toldinspektør ved Sandhamn, i hvilket embede han fungerede indtil 1869. 

Som ung student offentliggjorde han under Signaturen —dt. talrige lyriske digte i forskellige
aviser, og 1832 udgav han under samme signatur en samling, Norrlandsblommor. Senere fulgte forskellige andre digtsamlinger, Knäppar på lyran (1850), Småplock på vers, Fiskmåsen (1853) og flere. 

1861 sigtede han sine forskellige samlinger og udgav første bind af sine Samlade sånger och visor, gammalt och nytt; i årene 1862, 1867 og 1871 udgav han tre ny bind, og
efter hans død udkom et femte bind (1876) med levnedstegning af Arvid Ahnfelt.

Det ejendommelige for Sehlstedts af samtiden og til dels også af eftertiden yndede digtning er
et godhjertet lune, en mild satirisk skæmt parret med en frejdig livsglæde og natursans, som frodigst lægger sig for Dagen i hans Idyller. En særlig plads i hans produktion indtager en række, snart på prosa, snart på vers affattede komiske skildringer fra de rejser, han foretog rundt i landet.

Han boede ved Sandhamn og stod derfor de forskellige litterære og politiske personer og partier ret fjernt; derfor parodierer han frit over alle retninger, der er fremme i tiden, og heri ligger for en stor del hans historiske betydning, idet han er iblandt dem, der indser og forfølger manglerne ved den stærkt om sig gribende tegnerisme.

Eksterne henvisninger 
 

Digtere fra Sverige
Svenskere i 1800-tallet
Svensksprogede forfattere fra Sverige